નવી દિલ્હીઃ નાણા મંત્રી પીયૂષ ગોયલની અધ્યક્ષતામાં શનિવારે યોજાયેલી GST કાઉન્સિલની બેઠકમાં કેટલાક મહત્વના નિર્ણયો લેવામાં આવ્યા. બેઠક બાદ નાણામંત્રીએ જણાવ્યું કે, રાજ્યો જલ્દી જ RuPay કાર્ડ અને BHIM એપ દ્વારા ડિજિટલ ચૂકવણી પર જીએસટીમાં છૂટ આપવાનો પાયલોટ પ્રોજેક્ટ શરૂ કરશે. આ ઉપરાંત જીએસટી કાઉન્સિલે નાના, લઘુ અને મધ્યમ ઉદ્યોગ (MSME) સેક્ટર સાથે જોડાયેલા મુદ્દાઓને જોવા માટે રાજ્ય નાણાંમંત્રી શિવ પ્રતાપ શુક્લાની અધ્યક્ષતામાં મંત્રીજૂથ બનાવવાનો નિર્ણય કર્યો. આ મંત્રીજૂથમાં દિલ્હીના ડેપ્યુટી સીએમ મનીષ સિસોદિયા અને પંજાબ તથા કેરળના નાણામંત્રી શામેલ છે.